31996D0627
L 282/72
JURNALUL OFÍCIAL AL UNIUNII EUROPENE
DECIZIA COMISIEI
din 17 octombrie 1996
de punere în aplicare a articolului 2 din Directiva 77/311/CEE a Consiliului din 29 martie 1977 de apropiere a legislațiilor statelor membre cu privire la nivelul sonor perceput de conducătorii de tractoare agricole sau forestiere pe roți
(Text cu relevanță pentru SEE)
(96/627/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 77/311/CEE a Consiliului din 29 martie 1977 de apropiere a legislațiilor statelor membre cu privire la nivelul sonor perceput de conducătorii de tractoare agricole sau forestiere pe roți (1), în special articolul 2,
având în vedere Directiva 74/150/CEE a Consiliului din 4 martie 1974 de apropiere a legislațiilor statelor membre cu privire la omologarea tractoarelor agricole sau forestiere pe roți (2), în special articolul 13,
întrucât este necesară stabilirea datei de încheiere a perioadei de tranziție prevăzute de Directiva 77/311/CEE, astfel încât să poată intra în vigoare limitele pentru nivelul sonor perceput de conducător stabilite la articolul 2 alineatul (1) din respectiva directivă;
întrucât această inițiativă este necesară pentru a institui un cadru de reglementare stabil și previzibil și pentru a asigura aplicarea uniformă a acelorași niveluri sonore în toate statele membre;
întrucât măsurile prevăzute de prezenta decizie sunt conforme cu avizul Comitetului pentru adaptarea la progresul tehnic a directivelor în vederea eliminării barierelor tehnice în realizarea comerțului în sectorul tractoarelor agricole și forestiere,
ADOPTĂ PREZENTA DIRECTIVĂ:
Articolul 1
Perioada de tranziție menționată la articolul 2 alineatele (1) și (2) din Directiva 77/311/CEE expiră la 1 octombrie 1999.
Articolul 2
Statele membre adoptă dispozițiile necesare pentru a se conforma prezentei decizii înainte de 30 septembrie 1999. Statele membre informează de îndată Comisia cu privire la aceasta.
Articolul 3
Prezenta decizie se adresează statelor membre.
Adoptată la Bruxelles, 17 octombrie 1996.